paragraph_text: Povijesna jezgra grada smjestila se na otoku (0,68 km²) uz obalu Bodenskog jezera. Otok je nasipom i mostom spojen s kopnom, a gradu teritorijalno pripada i sićušni otočić Hoy. Turizam je tijekom ljetne sezone jedan od glavnih izvora prihoda, a grad je poznat i po godišnjim skupovima dobitnika Nobelove nagrade, kao i po Tjednima psihoterapije. Jedna od glavnih atrakcija grada je i državna Bavarska kockarnica (Bayerische Spielbank).